[{"text_idx": "#000001", "text": "Kvindeko da homoj el tre diversaj ag\u0302oj partoprenis la Valencian Esperanto-Renkontig\u0302on okazinta en Oliva dum la pasinta semajnfino. La partoprenantoj \u2013venintaj el la tuta lando, la s\u0302tato, kaj ec\u0302 el Germanio kaj Italio\u2013 g\u0302uis fres\u0302an perspektivon de la internacia lingvo en tre agrabla somera etoso. La junaj organizantoj atingis kontag\u0302i sian energion kaj entuziasmon en tre diversaj programeroj kiaj surplag\u0302a volejbala matc\u0302o inkuzivanta malstrec\u0302igan gimnastikon, kompleta kaj amuza vizito al la valencia urbo, emocia aera surprizo au\u0306 pec\u0302akuc\u0302ado."}, {"text_idx": "#000002", "text": "Krome, la partoprenanoj reliefigis la gastronomian kvaliton de la renkontig\u0302o, kie tradicia rizo ne mankis. Rilate al kulturaj aspektoj menciindas, ke Pere, Maria Dolors kaj Alfons meritoplene gajnis la premion en tre konkurita konkurso pri poezio en la kataluna kaj en Esperanto. Ana Manero kompletis la literaturan vesperon per legado de poemoj de la Ibera Skolo. En tiu evento oni prezentis la novan asocion, Valencia Esperanto-Asocio, kiu naskig\u0302as kun la celo grupigi la esperantistojn de Valencilando."}]